**Tezat e masterit për diskutim publik të miratuara nga Departamenti i Mësimdhënies në STEAM**

**Me datë 30.12.2024**

|  |
| --- |
| **Vendimet për DISKUTIM PUBLIK**  |
| # | **Kandidati** | **Specializimi** | **Tema e punimit** | **Komisioni** |
| 1 | Burbuqe Begaj | Master i Mësimdhënies lëndore me specializim në Fizikë | Përdorimi i demonstrimeve në të kuptuarit e koncepteve elektrostatike në shkolla të mesme të larta | Kryetar/e | Sylejman Berisha |
| Mentor/e | Sadik Bekteshi |
| Anetar/e | Jehona Ferizi Miftari |

**Titulli*:Përdorimi i demonstrimeve në të kuptuarit e koncepteve elektrostatike në shkolla të mesme të larta***

***Kndidatja:*** Burbuqe Begaj

Komisioni:

1. Prof. Ass. Dr. Sylejman Berisha, kryetar

2. Prof. Dr. Sadik Bekteshi, mentor

3. Prof. Ass. Dr. Jehona Ferizi Miftari, anëtare

##

## ABSTRAKTI

Hulumtimi “Përdorimi i demonstrimeve në të kuptuarit e koncepteve elektrostatike në shkolla të mesme të larta” identifikoi ndikimin e demonstrimeve në kuptimin e koncepteve elektrostatike. Në këtë hulumtim janë shqyrtuar terminologjitë e koncepteve elektrostatike dhe perceptimet e nxënësve lidhur me efektivitetin e demonstrimeve në të mësuarit e fizikës. Respodent e këtij hulumtimi ishin 154 nxënës të klasave të XI-ta të Gjimnazit “Kuvendi i Arbërit” dhe ShML “Elena Gjika” në komunën Ferizajt, si dhe nga një mësimdhënës të lëndës së fizikës për secilën shkollë.

Pyetja kryesore e hulumtimit ishte: Çfarë ndikimi ka përdorimi i demonstrimit në të kuptuarit e koncepteve elektrostatike? Sipas hipotezës përdorimi i demonstrimeve në elektrostatikë ka ndikim pozitiv në të kuptuarit e koncepteve elektrostatike dhe i ndihmon nxënësit t’i kuptojnë më saktë ato. Gjithashtu, përdorimi i mësimit praktik është më efektiv në nxënien e fizikës, rrit interesin dhe zgjon kureshtjen, krahasuar me atë tradicional. Mësimdhënësit dhe nxënësit vlerësuan se përdorimi i demonstrimeve inkurajon bashkëpunimin mësimdhënës-nxënës dhe atë ndërmjet nxënësve. Variablat e përdorura në këtë hulumtim janë të pavarura dhe të varura. Variablat e pavarura janë metodologjia, teknika dhe mjetet e përdorura.

Metodat e përdorura në këtë hulumtim janë ajo cilësore dhe sasiore e mbledhjes së të dhënave. Për të kuptuar më në thellësi ndikimin e demonstrimeve në përvetësimin e koncepteve elektrostatike, nxënësit iu nënshtruan një pyetësori. Pyetësori nxori në pah perceptimet e tyre në lidhje me përdorimin e demonstrimeve dhe shqyrtoi përparësitë e përdorimit të demonstrimeve në krahasim me mësimin tradicional. Ndërsa nëpërmjet pyetësorit me pyetje të mbyllura dhe të hapura, dy mësimdhënës nga shkollat e njëjta, reflektuan mbi rëndësinë e përdorimit të demonstrimeve.

Rezultatet e pyetësorit treguan qartë se cila qasje është më efektive për të kuptuar konceptet elektrostatike: demonstrimet apo metodat tradicionale. Gjetjet e këtij hulumtimi synojnë që të kontribuojnë në ndërgjegjësimin e mësimdhënësve dhe nxënësve për të përdorur demonstrimin si dhe për të inkurajuar nxënësit të kërkojnë nga mësimdhënësit e tyre qasje më moderne të mësimdhënies.

***Fjalët kyçe*:** demonstrim, mësimdhënie, fizikë, nxënie, koncepte elektrostatike